CELEX: 32009B0653
Language: sk
Date: 2009-04-23 00:00:00
Title: Rozhodnutie Európskeho parlamentu z 23. apríla 2009 o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2007

26.9.2009   
            
            
               SK
            
            
               Úradný vestník Európskej únie
            
            
               L 255/137
            
         ROZHODNUTIE EURÓPSKEHO PARLAMENTU
   z 23. apríla 2009
   o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2007
   (2009/653/ES)
   EURÓPSKY PARLAMENT,
   
               —
            
            
               so zreteľom na konečnú účtovnú závierku Európskeho monitorovacieho centra pre drogy a drogovú závislosť za rozpočtový rok 2007 (1),
            
         
               —
            
            
               so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2007 spolu s odpoveďami centra (2),
            
         
               —
            
            
               so zreteľom na odporúčanie Rady z 10. februára 2009 (5588/2009 – C6-0060/2009),
            
         
               —
            
            
               so zreteľom na Zmluvu o ES, a najmä na jej článok 276,
            
         
               —
            
            
               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
            
         
               —
            
            
               so zreteľom na nariadenie Európskeho parlamentu a Rady (ES) č. 1920/2006 z 12. decembra 2006 o Európskom monitorovacom centre pre drogy a drogovú závislosť (4), a najmä na jeho článok 15,
            
         
               —
            
            
               so zreteľom na nariadenie Komisie (ES, Euratom) č. 2343/2002 z 23. decembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (5), a najmä na jeho článok 94,
            
         
               —
            
            
               so zreteľom na článok 71 a prílohu V k rokovaciemu poriadku,
            
         
               —
            
            
               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0175/2009),
            
         
               1.
            
            
               udeľuje riaditeľovi Európskeho monitorovacieho centra pre drogy a drogovú závislosť absolutórium za plnenie rozpočtu centra za rozpočtový rok 2007;
            
         
               2.
            
            
               uvádza svoje poznámky v priloženom uznesení;
            
         
               3.
            
            
               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho monitorovacieho centra pre drogy a drogovú závislosť, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).
            
         
      
         
            Predseda
         
         Hans-Gert PÖTTERING
      
      
         
            Generálny tajomník
         
         Klaus WELLE
      
   
   
      (1)  Ú. v. EÚ C 278, 31.10.2008, s. 67.
   
      (2)  Ú. v. EÚ C 311, 5.12.2008, s. 164.
   
      (3)  Ú. v. ES L 248, 16.9.2002, s. 1.
   
      (4)  Ú. v. EÚ L 376, 27.12.2006, s. 1.
   
      (5)  Ú. v. ES L 357, 31.12.2002, s. 72.
   UZNESENIE EURÓPSKEHO PARLAMENTU
   z 23. apríla 2009
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2007
   EURÓPSKY PARLAMENT,
   
               —
            
            
               so zreteľom na konečnú účtovnú závierku Európskeho monitorovacieho centra pre drogy a drogovú závislosť za rozpočtový rok 2007 (1),
            
         
               —
            
            
               so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2007 spolu s odpoveďami centra (2),
            
         
               —
            
            
               so zreteľom na odporúčanie Rady z 10. februára 2009 (5588/2009 – C6-0060/2009),
            
         
               —
            
            
               so zreteľom na Zmluvu o ES, a najmä na jej článok 276,
            
         
               —
            
            
               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
            
         
               —
            
            
               so zreteľom na nariadenie Európskeho parlamentu a Rady (ES) č. 1920/2006 z 12. decembra 2006 o Európskom monitorovacom centre pre drogy a drogovú závislosť (4), a najmä na jeho článok 15,
            
         
               —
            
            
               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
            
         
               —
            
            
               so zreteľom na článok 71 a prílohu V k rokovaciemu poriadku,
            
         
               —
            
            
               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0175/2009),
            
         
               A.
            
            
               keďže Európsky dvor audítorov (EDA) vyhlásil, že získal primeranú istotu o tom, že účtovná závierka za rozpočtový rok 2007 poskytuje spoľahlivé informácie a že príslušné operácie sú zákonné a riadne;
            
         
               B.
            
            
               keďže 22. apríla 2008 Európsky parlament udelil riaditeľovi Európskeho monitorovacieho centra pre drogy a drogovú závislosť absolutórium za plnenie rozpočtu centra za rozpočtový rok 2006 (6) a v uznesení, ktoré je súčasťou rozhodnutia o absolutóriu, okrem iného zobral na vedomie tieto strategické ciele z pracovných programov centra na rok 2007 a na obdobie rokov 2007 – 2009:
               
                           —
                        
                        
                           vypracovanie dodatočnej kontroly finančných operácií,
                        
                     
                           —
                        
                        
                           vybudovanie vnútornej kapacity na vyhodnocovanie rizík a vykonávanie vnútorného auditu,
                        
                     
                           —
                        
                        
                           vypracovanie nástrojov a postupov integrovaného hospodárenia so zdrojmi a podpory vonkajších synergií najmä s Európskou námornou bezpečnostnou agentúrou (EMSA) so sídlom takisto v Lisabone,
                        
                     
                           —
                        
                        
                           vykonávanie štruktúrovanejšej a efektívnejšej politiky ľudských zdrojov,
                        
                     
                           —
                        
                        
                           úspešné dokončenie sťahovania do nového sídla v Lisabone;
                        
                     
         
               1.
            
            
               berie na vedomie pripomienku EDA, že rozpočtový riadok operácií v oblasti informačných technológií bol v konečnom rozpočte prijatom v októbri 2007 zvýšený o viac ako 80 % v porovnaní s pôvodným rozpočtom na rok 2007 prijatým v decembri 2006;
            
         
               2.
            
            
               berie na vedomie vysvetlenie centra, že dodatočná potreba informačného vybavenia bola známa až v treťom štvrťroku 2007, keď bol stanovený harmonogram presunu centra do jeho nových priestorov a technické potreby;
            
         
               3.
            
            
               berie na vedomie zistenie EDA, že existuje nesúlad medzi centrom a Nórskom, pokiaľ ide o finančnú účasť Nórska na práci centra, spôsobený rozdielom vo vzorci stanovenom v pôvodne podpísanej zmluve, ktorú uplatňuje centrum, a v dohode zverejnenej v úradnom vestníku, ktorú uplatňuje Nórsko; berie na vedomie pripomienku EDA, že z dôvodu rôznych použitých vzorcov je príspevok Nórska podľa výpočtu centra približne o 80 000 EUR vyšší než podľa výpočtu Nórska;
            
         
               4.
            
            
               vyjadruje spokojnosť s informáciou, ktorú centrum poskytlo spravodajcovi, o tom, že sa dosiahol kompromis, podľa ktorého Nórsko prispelo jednorazovou platbou vo výške 34 230 EUR a akceptovalo ponechanie existujúceho prebytku z jeho príspevku centru zodpovedajúceho zvyšnej sume vyššie uvedeného rozdielu vyplývajúceho z vyúčtovania za rok 2007; okrem toho metóda výpočtu podľa centra sa uplatní v roku 2008 a metóda výpočtu podľa Nórska sa bude uplatňovať počnúc rokom 2009;
            
         
               5.
            
            
               poznamenáva, že riaditeľ centra prevzal úlohu koordinátora siete agentúr na obdobie od 1. marca 2008 do 28. februára 2009;
            
         Nadväzné opatrenia v súvislosti s predchádzajúcimi udeleniami absolutória
   
               6.
            
            
               berie na vedomie informácie z výročnej správy centra o činnosti za rok 2007, podľa ktorých zaviedlo postupy a nástroje pravidelného dohľadu a následných kontrol a pokročilo v riadení ľudských zdrojov, a to najmä vytvorením portálu ľudských zdrojov na svojej intranetovej stránke, ktorý obsahuje informácie o platných pravidlách a procesoch;
            
         
               7.
            
            
               víta skutočnosť, že centrum úzko spolupracuje s EMSA, ktorá tiež sídli v Lisabone, s cieľom deliť sa o budovy a spoločne využívať infraštruktúru a služby; konštatuje, že presun do týchto priestorov je naplánovaný na prvý štvrťrok 2009;
            
         
               8.
            
            
               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 23. apríla 2009 o finančnom hospodárení a kontrole agentúr EÚ (7).
            
         
      (1)  Ú. v. EÚ C 278, 31.10.2008, s. 67.
   
      (2)  Ú. v. EÚ C 311, 5.12.2008, s. 164.
   
      (3)  Ú. v. ES L 248, 16.9.2002, s. 1.
   
      (4)  Ú. v. EÚ L 376, 27.12.2006, s. 1.
   
      (5)  Ú. v. ES L 357, 31.12.2002, s. 72.
   
      (6)  Ú. v. EÚ L 88, 31.3.2009, s. 134.
   
      (7)  Pozri stranu 206 úradného vestníka.